Fortunato Frezza

**Fortunato Frezza** (født 1942) er en italiensk katolsk geistlig, bibelteolog og kardinal.
## Liv og virke
### Bakgrunn
Fortunato Frezza gikk på gutteseminaret i Bagnoregio og studerte deretter ved seminaret i Viterbo. 
### Prest
I 1966 ble han presteviet for bispedømmet Bagnoregio. I 1967 fikk han lisensiat i teologi fra Det pavelige gregorianske universitet. Fra 1971 til 1984 var han prest i Spicciano nær Fivizzano. I løpet av denne tiden studerte han ved Det pavelige Bibelinstitutt og tok doktorgraden i 1977 med en filologisk avhandling om Mikas bok.

Fortunato Frezza foreleste i bibelstudier ved forskjellige vitenskapelige institusjoner og institutter i Albano, Civita Castellana og Viterbo, samt de internasjonale teologiske studiene til *Giuseppini del Murialdo* i Viterbo og for salesianerne i Det hellige land.

I 1983 ble han utnevnt til å arbeide i generalsekretariatet for bispesynoden, og han var dets undersekretær fra 1997 til 2014. Han var også åndelig assistent for flere nonneklostre, og sjelesørger for AS Roma fotballklubb.

Pave Frans utnevnte ham til kannik i Peterskirken i september 2013, og hans innsettelse fant sted den 29. september samme år. I 2022 ble han kammerherre for St. Peter-kapittelet.

### Kardinal, titulærerkebiskop
Den 29. mai 2022 kunngjorde pave Frans at han aktet å kreere ham til kardinal den 27. august samme år. Fordi han allerede overskred aldersgrensen på 80 år, ble han ikke stemmeberettiget ved noe konklave. Den 7. juni 2022 utnevnte paven ham til titulærerkebiskop *pro hac vice* av *Treba* i forkant av opphøyelsen til kardinal. Kuriekardinal Mauro Gambetti OFM-Conv- ordinerte ham til biskop den 23. juli samme år. Medkonsekratorer var kurieerkebiskop Edgar Peña Parra, og biskopen av Málaga, Jesús Esteban Catalá Ibáñez.

I konsistoriet 27. august 2022 tok pave Frans ham inn i kardinalkollegiet som kardinaldiakon med titulærdiakoniet *[[Santa Maria in Via Lata]]*.

Kardial Fortunato Frezza har utgitt  mer enn 120 publikasjoner, hovedsakelig om bibelske emner.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Vincenzo Vannutelli (1836-1930) *1880
* Kardinal Giovanni Battista Nasalli Rocca di Corneliano (1872-1952) *1907
* Erkebiskop Marcello Mimmi (1882-1961) *1930
* Erkebiskop Giacomo Palombella (1898-1977) *1946
* Kardinal Michele Giordano (1930-2010) *1972
* Kardinal Agostino Vallini (1940- ) * 1989
* Kardinal Mauro Gambetti (1965- ) * 2020
* Kardinal *Fortunato Frezza* (1942- ) * 2022

## Referanser